news_article: Ässät yhä lukossa
  Pori 28. 9 (STT)
  Veli-Pekka Ketolan eron jälkeen Porin Ässien peräsimeen tarttunut kakkosvalmentaja Kari Makkonenkaan ei saanut parissa päivässä porilaisjoukkueen kokovartalokipsiä murenemaan. Perivihollinen Lukko antoi Makkosen luultavasti tilapäiseksi jäävälle päävalmentajauralle karmean alun, kun se takoi 43 sekunnissa 0—2-numerot tulostaululle. Ajoittaisesta pelivireen löytymisestä huolimatta ässälauma otti kotikentällään viidennen peräkkäisen tappion lukemin 3—6.
  Avauserän shokista Ässät toipui vielä kiitettävästi, kun se kolmoskenttänsä Virta—Poulsen—Mikkolan maaleilla nousi vielä 3—3-tasatilanteeseen toisen erän alussa. Petri Pakaslahden vietyä Lukon taas johtoon, Ässien taistelu loppui jälleen kerran kuin seinään. Raumalaisyhdistelmä olikin toisessa erässä tappavan tehokas. Ässien maalia Kari Takon 43 sekunnin iltapuhteen jälkeen vartioinut Marko Härkönen torjui erässä kaksi kertaa ja poimi pikkumustan selkänsä takaa kolmasti. Maaliton päätöserä ei käynyt sitten enää muusta kuin harjoittelusta ystävänpäivän rusettiluisteluihin.
  Lukko antoi Porissa itsestään tasaisen vaikutelman. Kaikista kentällisistä löytyy ratkaisijoita ja valmentaja Freddy Lindforsin puolustusopit on sisäistetty hyvin.
  Vanhan ässähengen ruumillistuma Jari Levonen jaksoi uskoa nousuun murheellisesta tunnelmasta huolimatta.
  — Kun me tästä nousemme, voittoja tulee solkenaan. Homma on loppujen lopuksi hyvin pienestä kiinni, Levonen uskoi.
  Ässät kertonee maanantaina uuden valmentajansa nimen. Juhani Tamminen lienee vahvoilla porilaisen umpisolmun aukaisijaksi. (STT)
  ft
  
  
events.event_id: E1 E2 E3 E4 E5 E6 E7 E8 E9 E10 E11 E12 E13 E14 E15 E16 E17 E18 E19 E20 E21 E22 E23 E24 E25
events.event_type: game result goal goal goal penalty goal penalty goal penalty penalty goal goal penalty penalty goal penalty goal penalty penalty penalty penalty penalty saves saves saves
events.text: Ässät otti kotikentällään tappion, kun Lukko voitti lukemin 3—6. Lukko takoi 43 sekunnissa 0—2 -numerot tulostaululle. Ässät nousi 3—3 -tasatilanteeseen toisen erän alussa. Petri Pakaslahti vei Lukon johtoon 4-3. Ässien Marko Härkönen torjui ottelussa 19 kertaa.
events.home_team: Ässät
events.guest_team: Lukko
events.score: 3–6 0–1 0–2 0–3 1–3 2–3 3–3 3–4 3–5 3–6
events.periods: 2–3,1–3,0–0
events.features: power play
events.player: Mattias Lööf Harri Aho Jukka Tiilikainen Patrick Thompson Pekka Virta Sakari Palsola Pekka Virta Pekka Virta Mattias Olsson Niko Mikkola Petri Pakaslahti Patrick Thompson Jari Korpisalo Tommi Turunen Tommi Pullola Kalle Sahlstedt Jari Levonen Veli-Pekka Ahonen Pekka Virta Rafael Eerola Vjatsheslav Fandul Kari Takko Marko Härkönen Boris Rousson
events.assist: Tommi Turunen Riku Kallioniemi
events.assist: Pasi Määttänen Sakari Palsola
events.assist: Tommi Pullola Veli-Pekka Ahonen
events.assist: Marco Poulsen Niko Mikkola
events.assist: Marco Poulsen Joakim Musakka
events.assist: Antti Boman Marco Poulsen
events.assist: Jarkko Varvio
events.assist: Patrick Thompson Harri Aho
events.assist: Tommi Pullola
events.team: guest guest guest guest home guest home home guest home guest guest home guest guest guest home guest home guest home home home guest
events.team_name: Lukko Lukko Lukko Lukko Ässät Lukko Ässät Ässät Lukko Ässät Lukko Lukko Ässät Lukko Lukko Lukko Ässät Lukko Ässät Lukko Ässät Ässät Ässät Lukko
events.time: 0.27 0.43 4.48 6.26 8.36 9.14 11.02 13.23 18.57 21.14 23.05 26.13 26.27 29.55 32.09 34.24 35.42 38.32 39.17 42.32 55.37
events.penalty_minutes: 2 2 2 2 2 2 2 2 2 2 2 10
events.saves: 0 19 35